Document ID: 31990R3480

ΚΑΝΟΝΙΣΜΟΣ (ΕΟΚ) αριθ. 3480/90 ΤΗΣ ΕΠΙΤΡΟΠΗΣ της 30ής Νοεμβρίου 1990 που τροποποιεί τον κανονισμό (ΕΟΚ) αριθ. 1725/79 περί των κανόνων παροχής ενισχύσεων στο αποκορυφωμένο γάλα σε σκόνη που μεταποιείται σε σύνθετες ζωοτροφές και στο αποκορυφωμένο γάλα σε σκόνη που προορίζεται για τη διατροφή μόσχων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3117/90 (2), και ιδίως το άρθρο 10 παράγραφος 3,
Εκτιμώντας:
ότι το άρθρο 10 σημείο 3 του κανονισμού (ΕΟΚ) αριθ. 1725/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2871/90 (4), αναφέρει ότι η περιεκτικότητα των σύνθετων ζωοτροφών σε αποκορυφωμένο γάλα σε σκόνη, που περιέχει τουλάχιστον 50 % αποκορυφωμένο γάλα σε σκόνη, πρέπει να καθορίζεται με δοκιμή κάθε δείγματος τουλάχιστον δύο φορές, σύμφωνα με τη μέθοδο ανάλυσης που καθορίζεται στο παράρτημα ΙΙΙ 7 ότι είναι επιθυμητό να επεκταθεί το πεδίο εφαρμογής και στις σύνθετες ζωοτροφές περιεκτικότητας κατώτερης από 50 % σε αποκορυφωμένο γάλα σε σκόνη 7 ότι πρέπει να τροποποιηθεί η διαδικασία διεξαγωγής των αναλύσεων για να εξαλειφθεί κάθε πιθανότητα σφάλματος 7 ότι η διόρθωση των δεδομένων της αναλύσεως, με συντελεστή που προκύπτει από τη μελέτη της καμπύλης αναδρόμησης, οδηγεί σε ακριβέστερα αποτελέσματα 7 ότι πρέπει να καθοριστεί η επαναληπτικότητα και αναπαραγωγιμότητα της νέας διαδικασίας 7 ότι πρέπει να καθοριστεί ένα όριο ανοχής για να διευκολυνθεί η ερμηνεία των αποτελεσμάτων της ανάλυσης 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1725/79 τροποποιείται ως εξής:
1. Στο άρθρο 10 σημείο 3, το πρώτο εδάφιο αντικαθίσταται από το ακόλουθο κείμενο:
«3. Τα αποτελέσματα των ελέγχων, που αναφέρονται στο άρθρο 2 παράγραφος 2 και στο σημείο 2 στοιχεία α), β) και γ) του παρόντος άρθρου, πρέπει να καταχωρούνται από το φορέα που έχει αναλάβει τον έλεγχο στο δελτίο αναλύσεως και στο δελτίο ελέγχου, υποδείγματα των οποίων εμφαίνονται στα παραρτήματα Ι και ΙΙ. Ο προσδιορισμός του αποκορυφωμένου γάλακτος σε σκόνη πραγματοποιείται, με ανάλυση τουλάχιστον δύο φορές, σύμφωνα με τη μέθοδο που αναφέρεται στο παράρτημα ΙΙΙ. Στην περίπτωση που οι εν λόγω έλεγχοι αφορούν το αποκορυφωμένο γάλα σε σκόνη που χρησιμοποιείται ως έχει ή υπό τη μορφή μείγματος, η απουσία σκόνης γαλακτοορού αποδεικνύεται με τη διαδικασία που ορίζεται στο παράρτημα IV.»
2. Το παράρτημα ΙΙΙ τροποποιείται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1991.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Νοεμβρίου 1990.

Labels: 0
17
16
6